歌劇用歷史主題亦都係喺19世紀得到發展。通常係四幕或者五幕，演員陣容、樂團規模都好宏大，舞台壯觀。喺法國，劇作家斯蓬蒂尼、凱魯比尼同埋羅西尼嘅幾部歌劇堪稱法國大歌劇嘅先驅。當中包括斯蓬蒂尼喺1807年寫嘅《拉維塔萊》同埋1809年寫，1817年修訂嘅三幕劇《費爾南德·科爾特斯》、凱魯比尼喺1813年寫嘅《阿本塞吉斯》、羅西尼喺1827年寫嘅《圍攻科林特》同埋喺1828年寫嘅《摩西與法老》。